

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/20-01/5**

**URBROJ: 2198/31-02-20-2**

**U Gračacu, 26. rujna 2020. g.**

**ZAPISNIK**

23. sjednice Općinskog vijeća Općine Gračac održane 26. rujna 2020. g. s početkom u 9,30 sati u općinskoj vijećnici, Park sv. Jurja 1 u Gračacu.

Nakon početnog pozdrava predsjednika Tadije Šišića, prozivanjem vijećnika utvrđeno je da su:

NAZOČNI VIJEĆNICI: Tadija Šišić, Ružica Tulumović, Berislav Crepulja, Viktor Kupčak, Zlatko Burić, Momir Japundžić, Nebojša Rađenović, Dajana Šušnja Jasenko, Slavica Miličić.

NENAZOČNI VIJEĆNICI: Rade Dubajić (naknadno nazočan), Goran Đekić, Tomo Delač i Milorad Stanisavljević.

Pri prozivanju je nazočno 9 od 13 vijećnika, stoga postoji kvorum za pravovaljano održavanje sjednice.

OSTALI NAZOČNI: zamjenik općinske načelnice koji obnaša dužnost općinskog načelnika Robert Juko, zamjenica Rajka Rađenović, pročelnica Jedinstvenog upravnog odjela Općine Gračac Bojana Fumić, službenice Nataša Tunjić, Anka Šulentić i Svjetlana Valjin, direktor trgovačkih društava „Gračac vodovod i odvodnja“ te „Gračac čistoća“, Marko Gale.

Predsjednik otvara aktualni sat u 9,39 h. Prijavljuju se vijećnica Slavica Miličić te vijećnik Nebojša Rađenović.

Slavica Miličić: već godinama imamo problem ribarnice, guše nas smradom, govore da će riješiti pročistače, ali i dalje rade. Smatram da ih se treba spriječiti u takvom radu, rade kao poljoprivrednici, dobivaju milijune potpora svake godine. Mislim da oni trebaju plaćati veće komunalne naknade, mislim da je ovo nedopustivo, treba inspekcija, moraju nam platiti što smrde. Oni će tako nastaviti i dalje. Robert Juko: nismo suvlasnik tvrtke, može se poslati dopis. Slavica Miličić- neka plate veću komunalnu naknadu zato što toliko smrde. Bojana Fumić- možda možemo pokušati na određene državne institucije, možda kao zagađivače zraka, nisam sigurna da kroz komunalnu naknadu to možemo riješiti. Svjetlana Valjin- možda za njih odrediti neki veći koeficijent, slažem se. Slavica Miličić: zapamtit će svi Gračac po smradu. Svjetlana Valjin- imali smo okršaj kad su na Stražbenici odlagali otpad, to im je bilo zabranjeno, rekli su da sam ih ja zatvorila. Slavica Miličić- inspekcije im se najave, oni kopaju rupe, zalijevaju otpad krečem. Svjetlana Valjin- trebali bi imati otpremnice od kafilerije. Slavica Miličić: mi ne vidimo da dolaze iz kafilerije, tu su i otpadne vode. Tadija Šišić- oni dobivaju poticaje. Svjetlana Valjin- tražit nenajavljeni posjet inspekcije. Slavica Miličić- ženama koje rade ne plaćaju mirovinsko. Mi imamo pravo na čist zrak, neka idu u svoju Italiju. Predsjednik- svi su nezadovoljni time, treba riješiti taj problem, ali učinkovito, oni će platiti i veću komunalnu naknadu, ali će i dalje nastaviti tako. Slavica Miličić- druge općine su povećale, to je kao na cesti, kad te policajac jednom kazni pa platiš, nećeš opet. Viktor Kupčak- Belinda Bertol i ja smo davno slikali ispuste od soli.

Nebojša Rađenović- u vezi puteva, ako postoji mogućnost da se saniraju udarne rupe u Ruđera Boškovića, komunalno je kopalo pa nije završilo, zatim Kruškovače, Velebitska i Dinarska, nije završeno, ako bi moglo prije zime. Svjetlana Valjin- Kruškovače imaju stari asfalt, kao i Velebitska i Dinarska. Rade Dubajić dolazi na sjednicu u 9, 56. Sada je nazočno 10 od 13 vijećnika. Robert Juko- direktor Gračac čistoće i ja već tri tjedna iza 4 popodne obilazimo teren, volio bih još ljudi i opreme, vidjet ćemo prioritete. Nebojša Rađenović- ako bi moglo prije zime, osobito Kruškovače. Robert Juko- čekamo i javne radove da pomognu na sitnijim poslovima, rješavat ćemo.

Aktualni sat zaključen je u 10,00 h.

Predsjednik iznosi prijedlog dnevnog reda, kao u pozivu:

**DNEVNI RED:**

1. Prijedlog Polugodišnjeg izvještaja o izvršenju Proračuna Općine Gračac za period

od 01.01. do 30. 06. 2020. godine

2. Prijedlog I. Izmjene i dopune Proračuna Općine Gračac za 2020. godinu

3. Prijedlog Odluke o izmjeni i dopuni Odluke o izvršavanju Proračuna Općine Gračac

za 2020. godinu

4. Prijedlog Izmjene i dopune Programa održavanja komunalne infrastrukture na području

Općine Gračac za 2020. g.

5. Prijedlog Izmjene i dopune Programa građenja komunalne infrastrukture na području

Općine Gračac za 2020. g.

6. Prijedlog Izmjene i dopune Programa utroška sredstava šumskog doprinosa za 2020. g.

7. Prijedlog Izmjene i dopune Programa utroška sredstava od prodaje obiteljske kuće ili

stana u državnom vlasništvu na području Općine Gračac u 2020. godini

8. Prijedlog Izmjene i dopune Programa utroška sredstava od zakupa, prodaje, prodaje

izravnom pogodbom, privremenog korištenja i davanja na korištenje izravnom pogodbom i

naknade za promjenu namjene poljoprivrednog zemljišta u vlasništvu RH za 2020. godinu

9. Prijedlog Izmjene i dopune Programa utroška sredstava naknade za zadržavanje

nezakonito izgrađene zgrade u prostoru za 2020. godinu

10.Prijedlog Izmjene i dopune Programa javnih potreba u kulturi i religiji Općine Gračac za

2020. godinu

11.Prijedlog Izmjene i dopune Programa javnih potreba u sportu Općine Gračac za 2020. g.

12.Prijedlog Izmjene i dopune Programa javnih potreba u školstvu, predškolskom odgoju i

obrazovanju za 2020. godinu

13.Prijedlog Izmjene i dopune Socijalnog programa Općine Gračac za 2020. godinu

14.Prijedlog Odluke o usvajanju Izvješća o radu

15.Prijedlog Odluke o raspodjeli rezultata poslovanja za 2019. godinu

16.Prijedlog Odluke o imenovanju ravnatelja Dječjeg vrtića Baltazar

17.Prijedlog Odluke o davanju prethodne suglasnosti na Pravilnik o unutarnjem ustrojstvu i

načinu rada Dječjeg vrtića Baltazar

18.Prijedlog Odluke o davanju suglasnosti na Plan upisa

19.Prijedlog Odluke o mjerilima i načinu ostvarivanja prednosti pri upisu djece u Dječji vrtić

Baltazar, Gračac

20.Prijedlog Odluke o poništenju Odluke o izmjenama i dopunama Odluke o osnivanju javne

Vatrogasne postrojbe Gračac

21.Prijedlog Odluke o izmjenama i dopunama Odluke o osnivanju javne Vatrogasne

postrojbe Gračac

Prijedloga za izmjene i dopune nema dopuna. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, usvajaju dnevni red koji glasi:

**DNEVNI RED:**

1. Prijedlog Polugodišnjeg izvještaja o izvršenju Proračuna Općine Gračac za period

od 01.01. do 30. 06. 2020. godine

2. Prijedlog I. Izmjene i dopune Proračuna Općine Gračac za 2020. godinu

3. Prijedlog Odluke o izmjeni i dopuni Odluke o izvršavanju Proračuna Općine Gračac

za 2020. godinu

4. Prijedlog Izmjene i dopune Programa održavanja komunalne infrastrukture na području

Općine Gračac za 2020. g.

5. Prijedlog Izmjene i dopune Programa građenja komunalne infrastrukture na području

Općine Gračac za 2020. g.

6. Prijedlog Izmjene i dopune Programa utroška sredstava šumskog doprinosa za 2020. g.

7. Prijedlog Izmjene i dopune Programa utroška sredstava od prodaje obiteljske kuće ili

stana u državnom vlasništvu na području Općine Gračac u 2020. godini

8. Prijedlog Izmjene i dopune Programa utroška sredstava od zakupa, prodaje, prodaje

izravnom pogodbom, privremenog korištenja i davanja na korištenje izravnom pogodbom i

naknade za promjenu namjene poljoprivrednog zemljišta u vlasništvu RH za 2020. godinu

9. Prijedlog Izmjene i dopune Programa utroška sredstava naknade za zadržavanje

nezakonito izgrađene zgrade u prostoru za 2020. godinu

10.Prijedlog Izmjene i dopune Programa javnih potreba u kulturi i religiji Općine Gračac za

2020. godinu

11.Prijedlog Izmjene i dopune Programa javnih potreba u sportu Općine Gračac za 2020. g.

12.Prijedlog Izmjene i dopune Programa javnih potreba u školstvu, predškolskom odgoju i

obrazovanju za 2020. godinu

13.Prijedlog Izmjene i dopune Socijalnog programa Općine Gračac za 2020. godinu

14.Prijedlog Odluke o usvajanju Izvješća o radu

15.Prijedlog Odluke o raspodjeli rezultata poslovanja za 2019. godinu

16.Prijedlog Odluke o imenovanju ravnatelja Dječjeg vrtića Baltazar

17.Prijedlog Odluke o davanju prethodne suglasnosti na Pravilnik o unutarnjem ustrojstvu i

načinu rada Dječjeg vrtića Baltazar

18.Prijedlog Odluke o davanju suglasnosti na Plan upisa

19.Prijedlog Odluke o mjerilima i načinu ostvarivanja prednosti pri upisu djece u Dječji vrtić

Baltazar, Gračac

20.Prijedlog Odluke o poništenju Odluke o izmjenama i dopunama Odluke o osnivanju javne

Vatrogasne postrojbe Gračac

21.Prijedlog Odluke o izmjenama i dopunama Odluke o osnivanju javne Vatrogasne

postrojbe Gračac

Prije prelaska na 1. točku dnevnog reda, predsjednik poziva vijećnike da se izjasne o eventualnim primjedbama na zapisnik 22. sjednice. Primjedbi nema, zapisnik se smatra usvojenim.

**Ad/1** Prijedlog Polugodišnjeg izvještaja o izvršenju Proračuna Općine Gračac za period od 01.01. do 30. 06. 2020. godine. Izvještaj obrazlaže Nataša Tunjić iz Odsjeka za proračun i financije: izvještaj ima opći dio proračuna koji čini Račun prihoda i rashoda i Račun financiranja, posebni dio proračuna po organizacijskoj i programskoj klasifikaciji, izvještaje o zaduživanju, o korištenju proračunske zalihe,o danim državnim jamstvima i izdacima po državnim jamstvima, obrazloženje ostvarenja prihoda i primitaka, rashoda i izdataka. Po izvještaju je ostvaren višak. Putem Ministarstva demografije ostvarena su sredstva za vrtić, povećani su prihodi od vjetroelektrana. U posebnom dijelu rashodi su detaljnije razrađeni. Ujedno je i konsolidirani izvještaj. Nije bilo zaduživanja niti korištenja prekoračenja, korištenja zalihe niti davanja jamstava. Predsjednik poziva vijećnike da se uključe u raspravu. Prijava za raspravu nema. Vijećnici glasuju te s 9 glasova ZA, 1 PROTIV, 0 UZDRŽANIH (od ukupno 10 nazočnih vijećnika)- većinom glasova, donose

**Polugodišnji izvještaj o izvršenju Proračuna Općine Gračac za period**

**od 01.01. do 30. 06. 2020. godine**

koji se prilaže i sastavni je dio ovog zapisnika.

**Ad/2** Prijedlog I. Izmjene i dopune Proračuna Općine Gračac za 2020. godinu. Predsjednik- zamjenik općinske načelnice koji obnaša dužnost općinskog načelnika kao predlagatelj dostavio je pisani prijedlog za izmjenu i dopunu prijedloga u odnosu na dostavljene materijale, na usvajanje, a tako i na prijedlog odluke o izvršavanju. Amandman postaje sastavni dio konačnog prijedloga akta i o njima se odvojeno ne glasuje, budući da ih podnosi kao predlagatelj akata. Nataša Tunjić: odnosi se na projekt edukativnih aktivnosti u gospodarenju otpadom, vezano je uz naš udio koji moramo snositi Gradu Benkovcu, kao provoditelju projekta, tu je bilo nekih promjena. Što se tiče samih predloženih izmjena i dopuna, prihodi su se smanjili, najviše od poreza, morali smo i neke rashode smanjiti, otkazali smo neke manifestacije. Bojana Fumić: neke promjene su slijedom odluke kojima su utvrđene mjere za korištenje sredstava proračuna, iz svibnja, ali ima novih. Svjetlana Valjin- kod nekih prijava na natječaje, ministarstva su odustala. Građevinskom sektoru je otežan uvoz materijal, imali smo problema i kod reciklažnog dvorišta, dobavljači nisu imali materijala. Za Seljačku tržnicu nadamo se sredstvima iz EU, zgradu općine ćemo prijaviti, ali neće biti realizacija ove godine. Predsjednik otvara raspravu. Slavica Miličić- predložila bi vezano za održavanje nerazvrstanih cesta, da se tu stavi tablica da vidimo koje su to točno. Vidimo na terenu kad se ode, one koje održava županija koliko toliko, a dio koji treba općina u nastavku je užas. Glogovo- katastrofa, Bruvno, Plećaši. Mora se poraditi na tim cestama. Bojana Fumić- to nije dio ovog dokumenta, ne na takav način, postoje programi koji to razrađuju, neke se navode, neke kumulativno. Slavica Miličić- hoću znati kad dižemo ruke. Svjetlana Valjin: plan nam dostavlja Čistoća, do 11 mjeseca. Jasno je da je nemoguće svake godine sve ceste, posebno neke dionice gdje ljudi ne žive, prioritet su gdje ima bolesnika i gdje ljudi žive. Slavica Miličić- zašto ne bismo mogli imati spisak koje su to ceste, dajte još koji papir. Rade Dubajić- može se odrediti iznos, jedino što se može kontrolirati je li to urađeno. Ne može se unaprijed predvidjeti kako će koja cesta izgledati. Nataša Tunjić- u tom iznosu je i čišćenje snijega. Marko Gale- pokrpamo pa opet kažete da nije ništa. Slavica Miličić: prošli smo ja i Saša, jedva sam prošla. Svjetlana Valjin: ako se i stavi tablica mora se ostaviti mjesta za ostalo, npr. kod Tiškovca su dolomitske stijene. Robert Juko- neke ceste nisu 70 godina održavane. Nebojša Rađenović- mislim da sredstva na okućnice nije trebalo ukidati, Potkokirna izbačena. Robert Juko- ako je bila u planu s obzirom na izmještanje ceste kroz groblje treba pričekati, sad je privremeno sanirano. Svjetlana Valjin- slažem se, bila je u planu, ali u fazi smo izmještanja ulaza, da se ne radi parcijalno. Treba planirati za buduće. Bojana Fumić- okućnice realno ne bi bilo ostvarivo, a bit će i još promjena. Kao što je već ranije odlučeno, ostavljena su socijalna prava, sredstva za obrazovanje, za poduzetništvo i slično, to je prioritet. Ružica Tulumović- čini mi se da vijećnici rebalans nisu pročitali, dolazimo nepripremljeni, svi mi. Robert Juko- jedan vijećnik je nekad pitao zašto se nešto smanjuje, a ono je zapravo povećano. Rade Dubajić: proširenje i modernizacija javne rasvjete, Kunovac i Kupirovo, Velika Popina. Robert Juko: vidjet ćemo. Svjetlana Valjin: radi se o radovima, treba nabava, nemaju potrebno sukladno tehničkim uvjetima, osim toga ne postoji projektna dokumentacija, ne postoje tehnički uvjeti. Postoji za modernizaciju za Gračac i Srb, do sada smo kroz taj projekt provodili i samo temeljem toga se može. Za ostalo treba krenuti u izradu dokumentacije. Rade Dubajić- može li tamo ove godine? Robert Juko: vidjet ćemo, ukoliko se bude moglo. Rade Dubajić: da se barem planira za iduću godinu. Rajka Rađenović- samo da bude legalno. Vijećnici glasuju te s 8 glasova ZA, 2 PROTIV, 0 UZDRŽANIH (od ukupno 10 nazočnih vijećnika)- većinom glasova, donose

**I. Izmjene i dopune Proračuna Općine Gračac za 2020. godinu**

koje se prilažu i sastavni su dio ovog zapisnika.

**Ad/3** Prijedlog Odluke o izmjeni i dopuni Odluke o izvršavanju Proračuna Općine Gračac za 2020. godinu. Nataša Tunjić- odluka je usko vezana uz izmjene i dopune Proračuna. Prijava za raspravu nema. Predsjednik daje prijedlog na glasovanje. Vijećnici glasuju te s 8 glasova ZA, 2 PROTIV, 0 UZDRŽANIH (od ukupno 10 nazočnih vijećnika)- većinom glasova, donose

**Odluku o izmjeni i dopuni**

**Odluke o izvršavanju Proračuna Općine Gračac za 2020. godinu**

koja se prilaže i sastavni je dio ovog zapisnika.

**Ad/4** Prijedlog Izmjene i dopune Programa održavanja komunalne infrastrukture na području Općine Gračac za 2020. g. Svjetlana Valjin- izmjene se predlažu sukladno izmjenama u Proračunu, dostavljen je pisani prijedlog, uz amandman predlagatelja koji je postao sastavni dio prijedloga, vezan je uz izvore financiranja. Na čišćenje snijega utrošeno je nešto manje nego inače, prošli smo s komunalnim redarom situaciju oko prometnih znakova; nadamo se da je čistoća javnih površina zadovoljavajuća. Vezano uz održavanje rasvjete, jučer je krenula izmjena pokvarene rasvjete. Prijava za raspravu nema. Vijećnici glasuju te s 8 glasova ZA, 2 PROTIV, 0 UZDRŽANIH (od ukupno 10 nazočnih vijećnika)- većinom glasova, donose

**Izmjene i dopune Programa održavanja komunalne infrastrukture na području**

**Općine Gračac za 2020. g.**

koje se prilažu i sastavni su dio ovog zapisnika.

**Ad/5** Prijedlog Izmjene i dopune Programa građenja komunalne infrastrukture na području Općine Gračac za 2020. g. Obrazloženje daje Svjetlana Valjin, ističe da se smanjio jedan dio kod izgradnje, jedan dio je sada na javnoj nabavi i bit će završen do zime. Što se tiče reciklažnog dvorišta, ono je završeno i za koji dan bit će izdana uporabna dozvola. To je europski projekt i dvorište bi trebalo biti stavljeno u pogon do 1. 1. 2020. godine. Prijava za raspravu nema. Vijećnici glasuju te s 8 glasova ZA, 2 PROTIV, 0 UZDRŽANIH (od ukupno 10 nazočnih vijećnika)- većinom glasova, donose

**Izmjene i dopune Programa građenja komunalne infrastrukture na području**

**Općine Gračac za 2020. g.**

koje se prilažu i sastavni su dio ovog zapisnika.

Ad/6 Prijedlog Izmjene i dopune Programa utroška sredstava šumskog doprinosa za 2020. godinu. Svjetlana Valjin: obično se pred kraj godine još nešto povisi prihod, što se tiče utroška, tu je npr. hladni asfalt. Prijava za raspravu nema. Vijećnici glasuju te s 9 glasova ZA, 0 PROTIV, 1 UZDRŽANIH (od ukupno 10 nazočnih vijećnika)- većinom glasova, donose

**Izmjene i dopune** Programa utroška sredstava šumskog doprinosa **za 2020. g.**

koje se prilažu i sastavni su dio ovog zapisnika.

Ad/7 Prijedlog Izmjene i dopune Programa utroška sredstava od prodaje obiteljske kuće ili stana u državnom vlasništvu na području Općine Gračac u 2020. godini. Svjetlana Valjin: sredstva se raspoređuju na one stavke koje nam Središnji državni ured za stambeno zbrinjavanje prizna kao trošak, dobili suglasnost, uglavnom je riječ o poboljšanju komunalne infrastrukture. Prijava za raspravu nema. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

Izmjene i dopune Programa utroška sredstava od prodaje obiteljske kuće ili stana u državnom vlasništvu na području Općine Gračac u 2020. godini

koje se prilažu i sastavni su dio ovog zapisnika.

Ad/8 Prijedlog Izmjene i dopune Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu RH za 2020. godinu. Svjetlana Valjin: ovdje je plan, vidjet ćemo koliko će biti prihoda ove godine. Slavica Miličić: ako se dođe do tih sredstava, gdje će biti utrošena? Robert Juko- bit će u prioritete, npr. Plećaši, Glogovo. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

Izmjene i dopune Programa **utroška sredstava**

**od zakupa, prodaje, prodaje izravnom pogodbom, privremenog korištenja**

**i davanja na korištenje izravnom pogodbom i naknade za promjenu**

**namjene poljoprivrednog zemljišta u vlasništvu RH za 2020. godinu**

koje se prilažu i sastavni su dio ovog zapisnika.

Ad/9 Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2020. godinu. Izvjestitelj je Svjetlana Valjin: sve manje predmeta ima za rješavanje po zahtjevima za legalizaciju, postupci se uglavnom završavaju, tako i prihod od naknade pomalo nestaje. Prijava za raspravu nema. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

Izmjene i dopune Programa **utroška sredstava naknade**

**za zadržavanje nezakonito izgrađene zgrade u prostoru za 2020. godinu**

koje se prilažu i sastavni su dio ovog zapisnika.

**Ad/10** Prijedlog Izmjene i dopune Programa javnih potreba u kulturi i religiji Općine Gračac za 2020. godinu. Izvjestitelj je Anka Šulentić- sukladno rebalansu, smanjeno je ono što je moglo biti, ukupno za oko 30%, najviše na manifestacije Općine Gračac. Jedino je povećanje na ukupnoj stavci knjižnice za nabavku knjiga. Prijava za raspravu nema. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

Izmjene i dopune

Programa javnih potreba u kulturi i religiji Općine Gračac za 2020. godinu

koje se prilažu i sastavni su dio ovog zapisnika.

**Ad/11** Prijedlog Izmjene i dopune Programa javnih potreba u sportu Općine Gračac za 2020. g. Anka Šulentić: tu su velike uštede, ova sredstva smanjena su za oko 50%. Prijava za raspravu nema. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

Izmjene i dopune

Programa javnih potreba u sportu Općine Gračac za 2020. godinu

koje se prilažu i sastavni su dio ovog zapisnika.

**Ad/12** Prijedlog Izmjene i dopune Programa javnih potreba u školstvu, predškolskom odgoju i obrazovanju za 2020. godinu. Anka Šulentić: sredstva za vrtić jednim dijelom su povećana, iznosi izmjene. Prijava za raspravu nema. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

Izmjene i dopune Programa

javnih potreba u školstvu, predškolskom odgoju i obrazovanju za 2020. godinu

koje se prilažu i sastavni su dio ovog zapisnika.

**Ad/13** Prijedlog Izmjene i dopune Socijalnog programa Općine Gračac za 2020. godinu. Anka Šulentić: sve što se tiče socijalnih prava i potreba je zadržano, izuzev sredstva neprofitnim organizacijama, a povećana su sredstva za ogrijev, jer im je ove godine povećan pojedinačni iznos. Prijava za raspravu nema. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

Izmjene i dopune

Socijalnog programa Općine Gračac za 2020. godinu

koje se prilažu i sastavni su dio ovog zapisnika.

**Ad/14** Prijedlog Odluke o usvajanju Izvješća o radu (1-6. 2020. godine). Bojana Fumić: zamjenik općinske načelnice koji obnaša dužnost općinskog načelnika u izvještajnom periodu dužnost je obnašao svega 20-ak dana, ali formalno ga treba podnijeti. Izvješće je dostavljeno u pisanom obliku. Prijava za raspravu nema. Vijećnici glasuju te s 9 glasova ZA, 1 PROTIV, 0 UZDRŽANIH (od ukupno 10 nazočnih vijećnika)- većinom glasova, donose

**Odluku o usvajanju Izvješća o radu**

koja se prilaže i sastavni je dio ovog zapisnika.

**Ad/15** Prijedlog Odluke o raspodjeli rezultata poslovanja za 2019. godinu. Prijedlog obrazlaže Nataša Tunjić: manjak poslovanja koji je nastao smo uvrstili u prve izmjene i dopune 2020. dijelom, kao što je obrazloženo, nastao je dijelom zbog manjih prihoda od poreza, a dijelom zbog manjih prihoda od komunalne naknade. Prijava za raspravu nema. Vijećnici glasuju te s 9 glasova ZA, 1 PROTIV, 0 UZDRŽANIH (od ukupno 10 nazočnih vijećnika)- većinom glasova, donose

**Odluku o raspodjeli rezultata poslovanja za 2019. godinu**

koja se prilaže i sastavni je dio ovog zapisnika.

**Ad/16** Prijedlog Odluke o imenovanju ravnatelja Dječjeg vrtića Baltazar. Vijećnicima je dostavljen i pisani obrazloženi prijedlog Upravnog vijeća Dječjeg vrtića Baltazar. Bojana Fumić obrazlaže da je Upravno vijeće u provedenom postupku natječaja zaprimilo samo jednu prijavu, pravodobnu, urednu i potpunu, koju je podnijela sadašnja vršiteljica dužnosti ravnatelja Marijana Frček. Kao kandidatkinju koja ispunjava sve potrebne uvjete, Upravno vijeće predložilo je da se Marijana Frček imenuje za ravnatelja te dostavilo natječajnu dokumentaciju. Prijava za raspravu nema. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

Odluke o imenovanju ravnatelja Dječjeg vrtića Baltazar

koja se prilaže i sastavni je dio ovog zapisnika.

**Ad/17** Prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Baltazar. Bojana Fumić: Upravno vijeće nadležno je za donošenje Pravilnika, no zakonom je propisana obveza ishodovanja prethodne suglasnosti osnivača. Prijava za raspravu nema. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

**Odluku o davanju prethodne suglasnosti**

**na Pravilnik o unutarnjem ustrojstvu i načinu rada Dječjeg vrtića Baltazar**

koja se prilaže i sastavni je dio ovog zapisnika.

**Ad/18** Prijedlog Odluke o davanju suglasnosti na Plan upisa. Bojana Fumić: Upravno vijeće Dječjeg vrtića Baltazar donijelo je Plan upisa za pedagošku godinu 2020/2021. Potrebna je suglasnost osnivača. Prijava za raspravu nema. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

**Odluku o davanju suglasnosti**

**na Plan upisa**

koja se prilaže i sastavni je dio ovog zapisnika.

**Ad/19** Prijedlog Odluke o mjerilima i načinu ostvarivanja prednosti pri upisu djece u Dječji vrtić Baltazar, Gračac. Bojana Fumić: ovo je odluka za čije donošenje je nadležan osnivač, no izrađena je po prijedlogu Upravnog vijeća ustanove. Njome se razrađuju kriteriji za ostvarivanje prednosti pri upisu, sukladno zakonu. Prednosti su odlučne u slučaju da nema dovoljno mjesta za svu djecu, što kod nas sada nije problem. Prijava za raspravu nema. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

**Odluku o mjerilima i načinu ostvarivanja prednosti pri upisu djece**

**u Dječji vrtić Baltazar, Gračac**

koja se prilaže i sastavni je dio ovog zapisnika.

**Ad/20** Prijedlog Odluke o poništenju Odluke o izmjenama i dopunama Odluke o osnivanju javne Vatrogasne postrojbe Gračac. Bojana Fumić objašnjava da je prethodno donesenu odluku uputno poništiti, ista je dostavljena i na prethodnu suglasnost i na nadzor nakon donošenja Hrvatskoj vatrogasnoj zajednici. Dobivene su određene primjedbe vezano uz djelatnosti i zatražene neke izmjene i dopune. Budući da je u međuvremenu na novi nacrt usklađene odluke dobivena prethodna suglasnost, ova se odluka poništava. Prijava za raspravu nema. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

**Odluku o poništenju**

**Odluke o izmjenama i dopunama Odluke o osnivanju javne**

**Vatrogasne postrojbe Gračac**

koja se prilaže i sastavni je dio ovog zapisnika.

**Ad/21** Prijedlog Odluke o izmjenama i dopunama Odluke o osnivanju javne Vatrogasne postrojbe Gračac. Bojana Fumić- kao što je pod prethodnom točkom objašnjeno, sada se po novom prijedlogu donosi odluka na koju je Hrvatska vatrogasna zajednica izdala rješenje o suglasnosti. Prijava za raspravu nema. Vijećnici glasuju te s 10 glasova ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno, donose

**Odluku o poništenju**

**Odluke o izmjenama i dopunama Odluke o osnivanju javne**

**Vatrogasne postrojbe Gračac**

koja se prilaže i sastavni je dio ovog zapisnika.

Rade Dubajić: ako mogu dodati na kraju sjednice, ekipa koja je radila hladni asfalt iz Colas-a ove godine je nula, neki Damir, žao mi je što je Svjetlana izašla, jer ona kaže da su struka i profesionalci, 30 metara nisu htjeli u Pavkovićima dovršiti. Prošle godine je bila ekipa iz Varaždina. Ne mogu nam oni koji tu ne žive određivati. Robert Juko- išao sam na teren vidjeti, rekao sam da ću drugi put uzeti godišnji i biti na terenu.

Završeno u 11, 15.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**